ตลาดหุ้นเอเชียเพิ่มขึ้นเช้านี้ ขานรับข้อมูลเศรษฐกิจสหรัฐสดใส
ตลาดหุ้นเอเชียเพิ่มขึ้นเช้านี้ ขานรับข้อมูลเศรษฐกิจสหรัฐสดใส
17 ต.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ เนื่องจากนักลงทุนขานรับข้อมูลเศรษฐกิจสหรัฐที่สดใส โดยดัชนี MSCI Asia Pacific เพิ่มขึ้น 0.1% สู่ระดับ 138.25 จุด เมื่อเวลาประมาณ 9.05 น.ตามเวลาโตเกียว
ขณะที่ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,871.84 จุด เพิ่มขึ้น 15.47 จุด, ดัชนี SSE Composite ตลาดหุ้นจีนเปิดวันนี้ที่ 3,064.69 จุด เพิ่มขึ้น 0.88 จุด, ดัชนี HSI ตลาดหุ้นฮ่องกงเปิดวันนี้ที่ 23,164.54 จุด ลดลง 68.77 จุด, ดัชนี TAIEX ตลาดหุ้นไต้หวันเปิดวันนี้ที่ 9,150.67 จุด ลดลง 14.50 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,028.93 จุด เพิ่มขึ้น 6.27 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,811.42 จุด ลดลง 3.82 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,661.13 จุด เพิ่มขึ้น 2.16 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,378.76 จุด ลดลง 10.54 จุด, ดัชนี Jakarta Composite ตลาดหุ้นอินโดนีเซียเปิดวันนี้ที่ 5,390.96 จุด ลดลง 8.93 จุด
ทั้งนี้ กระทรวงแรงงานสหรัฐเปิดเผยว่า ดัชนีราคาผู้ผลิต (PPI) เพิ่มขึ้น 0.3% ในเดือนก.ย. เมื่อเทียบรายเดือน ขณะที่ราคาพลังงาน และอาหารปรับตัวขึ้นส่วนเมื่อเทียบรายปี ดัชนี PPI เพิ่มขึ้น 0.7% ในเดือนก.ย. 
ส่วนดัชนี PPI พื้นฐาน ซึ่งไม่รวมหมวดอาหาร พลังงาน และภาคบริการ เพิ่มขึ้น 0.3% ในเดือนก.ย.ด้านกระทรวงพาณิชย์สหรัฐเปิดเผยว่า ยอดค้าปลีกเพิ่มขึ้น 0.6% ในเดือนก.ย. ซึ่งสอดคล้องกับการคาดการณ์ของนักวิเคราะห์ สำหรับในช่วง 9 เดือนแรก ยอดค้าปลีกเพิ่มขึ้น 2.9% เมื่อเทียบกับช่วงเดียวกันของปีที่แล้ว
